Rejser og botaniske Undersøgelser i Ost-Gronland. 253 
mig (indtil 1200 m o. H.), har ikke vist nogen som helst Højlands- 
Flora"), og jeg tvivler stærkt paa, at en saadan vil kunne findes, 
selv om det skulde lykkes at naa Toppene af Højder som Ingolfs- 
Fjælds eller Petermanns-Spitze eller andre særlig fremragende Punkter. 
Buskenes Højde varierer meget stærkt. Paa de ugunstigste Lo- 
kaliteter naar de som sammenhængende Dekke næppe 5 cm over 
Grunden, medens de paa de frodigste Lokaliteter kan naa 20, ja 
undtagelsesvis 31 cm Højde. Empetrum naar en Længde af 60—80 
cm, og de fleste Buske er paa god Bund cirkulære eller ovale med 
en Diameter af c. 30 cm. Hovedstammens Alder er med en største 
Diameter af 7—10 mm 25—30 Aar; men i Espalier kan de naa en 
Diameter af 13 mm og en Alder af 80 (+ x Aar — c. 90). Det har 
ikke været mig muligt at finde en gammel Empetrum-Stamme, hvis 
Ved ikke var ødelagt i det indre, saa at det ikke er muligt at tælle 
Aarringene. Vaccinium naar sjældent over 30 Aars Alder som Busk; 
den optræder sjældnere end Empetrum som Espalier og opnaar hel- 
ler ikke saa store Dimensioner. Den ældste Vaccinium-Stamme, jeg 
har undersøgt, var 8 mm i Diameter og talte 40 Aarringe. 
Det er ofte fremført, at de stedsegrønne, arktiske Planter kan | 
(formodes at kunne) assimilere i Vintertiden, naar der indtræffer en 
eller nogle faa Dage med positiv Temperatur. Jeg undersøgte der- 
for af og til Blade af forskellige Planter, som havde staaet snebare 
fra nogle Timer til 3 Dage i Vinteren 1901—02 i positiv Temperatur, 
men fandt ingensinde Stivelse i dem (ved Jodprøve). I 1. Halvdel 
af Juni anstillede jeg Forsøg (se S. 66) med en Empetrum-Hede, 
som lidt efter lidt blev snebar. Her viste det sig, at først efter at 
Empetrum havde været snebar i 4'/2 Døgn fandtes der Stivelse i 
Bladene, og saa gunstige Forhold var der kun paa Siden af Sne- 
driven, hvor der meget hurtigt blev tørt, medens det varede 11 Døgn, 
inden de Individer, som stod neden for Driven i en flad Lavning, 
hvor igennem Smeltevandet flød bort, begyndte at assimilere, og 
dette var tilmed paa en gunstig Aarstid med rigeligt Lys og Varme. 
Af Hensyn til disse Iagttagelser, som imidlertid trænger til udfør- 
ligere Undersøgelser, kan jeg ikke tro, at Empetrum er i Stand til 
at udnytte en forbigaaende, tilfældig Snebarhed med positiv Tempe- 
ratur under Vinterhvilen. Hermed stemmer ogsaa den lagttagelse, 
at Empetrum-Buske, som tilfældig blev snebare i længere Tid, eller 
som jeg forsætlig rejste op over Sneen paa Steder i den frodigste 
Hede, hvor der var godt Læ, alle viste sig døde i Foraaret saa langt 
ned, som de havde været blottede. 
1) Cfr. HERM. G. Simmons: The vascular Plants in the Flora of Ellesmereland. 
Report of the 2, norvegian arctic expedition in the ”Fram”, 1898—1902. No. 2. pg. 8. 
